63 



Kraft, der udfoldes af Kolibriernes Vinger i Modsætning til 

 Fuglenes ringe Legemsvægt og viser, at de hovedsagelig ernærer 

 sig af Blomsterinsekter og ikke af Honning, som man tidligere 

 antog. Han karakteriserer træffende Damperandens (Tachyeres 

 cinereiis) Flugt, naar den flagrende og baskende bringer Vand- 

 skorpen i Oprør, og Saksnæbet (Rhyncops ftavirostris) , der tyst 

 iler hen over Vandet paa lette Vinger, medens dens skarpe 

 Næb pløjer Overfladen. Han opdager en ny wStrudseart, en 

 Nandu, der senere faar Navnet Rhea darwini, fortæller, hvorledes 

 den amerikanske Struds udmærket forstaar at svømme, og hvor- 

 dan dens Æg udruges af Hannen alene. Paa Falklandsøerne 

 bestaar han en Kamp med en stor Hanpengvin og bliver nødt 

 til at vige for Fuglen. Endelig omtaler han med lun Humor et 

 Par Smaafugle af ren neotropisk Familie (Pteroptochidæ). Den 

 ene bærer med Rette sit Navn »Tapacolo«, o: dæk din Bag til, 

 thi naar man ser den lille Fugl holde sin Hale bøjet helt op 

 over Ryggen, føler man sig uvilkaarlig opfordret til at tilraabe 

 den dette Ord. Og naar man første Gang faar Øje paa 'den 

 anden, »Turco«, kan man ikke lade være at tænke: »Der har vi 

 et slet udstoppet Eksemplar, der er løbet bort fra et Museum 

 og er kommen til Live igen,« — saa underlig og ganske upropor- 

 tioneret tager Fuglen sig ud. 



Men Galapagosøernes mærkelige og stærkt særprægede Fauna 

 gør dog det dybeste Indtryk paa den unge Forsker. Disse Øer, 

 der ligger ude i det stille Hav over tusind Kilometer vest for 

 Sydamerika og lige under Ækvator, er ved Darwins grundlæg- 

 gende Undersøgelser bleven klassisk Jordbund. 



Han var ikke i Tvivl om, at Øerne havde faaet største Delen 

 af deres Dyr og Planter fra Sydamerika. Men da disse tillige 

 var saa forskeUige fra de Fastlandsformer, han kendte, at deres 

 Artsselvstændighed var utvivlsom, blev det ham klart, at der 

 her var foregaaet en Omdannelse af de oprindelige Arter, til- 

 passet efter Omgivelserne og Klimaet. Endog paa de enkelte 

 Øer havde Arternes Omformning en forskellig Karakter, og denne 

 Udvikling var foregaaet paa en, geologisk set, meget sen Tid. 

 — Vi, der saa at sige er vokset op med disse Tanker, har ikke 

 let ved at forestille os, at hvad der her dæmrede for den unge 

 Darwin, betød en epokegørende Revolution i Videnskaben. Hid- 

 til havde man anset Arterne for konstante og fast afgrænsede, 

 men da Darwin mange Aar senere fremkom med »Arternes 



